A (EU) 2019/33 felhatalmazáson alapuló bizottsági rendelet 17. cikkének (2) és (3) bekezdésében említett, egy borágazati elnevezéshez tartozó termékleírás standard módosításának jóváhagyásáról szóló értesítés közzététele

(2021/C 284/08)

Ez az értesítés (EU) 2019/33 (1) felhatalmazáson alapuló bizottsági rendelet 17. cikke (5) bekezdésének megfelelően kerül közzétételre

ÉRTESÍTÉS AZ EGYSÉGES DOKUMENTUMOT ÉRINTŐ STANDARD MÓDOSÍTÁSRÓL

„Moulis/Moulis-en-Médoc”

PDO-FR-A0731-AM02

Az értesítés időpontja: 2021.5.7.

A JÓVÁHAGYOTT MÓDOSÍTÁS LEÍRÁSA ÉS INDOKOLÁSA

1. Földrajzi terület

A földrajzi területet a körülhatárolási munkát követően módosították, és ennek eredményeként Arcins település kikerült a földrajzi területből.

Ezenfelül a települések jegyzékét a hivatalos földrajzi kódexszel összhangban frissítették.

A módosítás az egységes dokumentum 6. pontját érinti.

2. Parcellákra osztott körülhatárolt terület

A körülhatárolt parcellák határait jóváhagyó illetékes nemzeti bizottság üléseit felsoroló melléklet kiegészült a 2020. november 18-i dátummal.

E módosítás célja, hogy a termékleírásba bekerüljön a termelés földrajzi területén belül található, parcellákra osztott körülhatárolt területet érintő módosítás illetékes nemzeti hatóság általi jóváhagyásának dátuma. A parcellákra történő felosztás azoknak a parcelláknak a termelés földrajzi területén belüli azonosítására szolgál, amelyek alkalmasak a szóban forgó oltalom alatt álló eredetmegjelöléssel ellátott bor termelésére.

Ezek a módosítások nem érintik az egységes dokumentumot.

3. A földrajzi terület közvetlen szomszédságában lévő terület

A földrajzi terület közvetlen szomszédságában lévő területhez tartozó települések jegyzékét a hivatalos földrajzi kódexszel összhangban frissítették.

A módosítás az egységes dokumentum 9. pontját érinti.

4. Adóraktár-engedélyesek közötti szállítás

Az 1. fejezet IX. szakasza 5. pontjának az adóraktár-engedélyesek közötti borszállítás dátumára vonatkozó b) alpontját törölték.

Ez a módosítás nem vonta maga után az egységes dokumentum módosítását.

5. Kapcsolat az eredettel

A kapcsolatra vonatkozó részt Arcins település törlésének figyelembevétele érdekében felülvizsgálták, és a szöveg a következő mondattal egészült ki: „A körülhatárolás frissítésére irányuló, 2020-ban jóváhagyott munka eredményeként Arcins település kikerült a földrajzi területből.”

A módosítás az egységes dokumentum 8. pontját érinti.

6. Az ellenőrző szervre vonatkozó hivatkozás

Átírták az ellenőrző szervre vonatkozó hivatkozást, hogy annak megszövegezése összhangban legyen a megjelöléshez tartozó többi termékleírással. Ez a módosítás csak szövegezésbeli módosítást jelent.

Ez a módosítás nem vonta maga után az egységes dokumentum módosítását.

EGYSÉGES DOKUMENTUM

1. Elnevezés(ek)

Moulis

Moulis-en-Médoc

2. A földrajzi árujelző típusa

OEM – oltalom alatt álló eredetmegjelölés

3. A szőlőből készült termékek kategóriái

1. Bor

4. A bor(ok) leírása

Csendes vörösborok

TÖMÖR SZÖVEGES LEÍRÁS

A borok térfogatszázalékban kifejezett minimális természetes alkoholtartalma 11 %, és a térfogatszázalékban kifejezett összes alkoholtartalmuk az alkoholtartalom-növelést követően nem haladja meg a 13,5 %-ot.

A forgalomba hozott bortételek esetében:

— az almasavtartalom legfeljebb 0,30 gramm/liter;

— az erjeszthetőcukor-tartalom (glükóz- és fruktóztartalom) legfeljebb 2 gramm/liter;

— az ömlesztett bortételek esetében az illósavtartalom legfeljebb 13,26 milliekvivalens/liter, azaz a szüretet követő év július 31-ig ecetsavban kifejezve 0,79 gramm/liter, e dátumot követően pedig legfeljebb 16,33 milliekvivalens/liter, azaz ecetsavban kifejezve 0,98 gramm/liter.

Az összes savtartalom és az összes kén-dioxid-tartalom értékei a közösségi jogszabályokban megállapított értékek. A borok egyszerre finomak és lekerekítettek, mivel gyakran Merlot N szőlőfajtából készülnek, amelyhez elsősorban Cabernet Sauvignon N-t társítanak. A Petit Verdot N és a Cabernet Franc N, és a ritkábban használt Cot N és Carmenère N komplexitást kölcsönöznek a boroknak. A jó tanninszerkezetnek köszönhetően hét–tíz év érlelés után érik el teltségüket. Ezeket a borokat élénk szín, elegáns zamat, összetett és erőteljes aromavilág és hosszú lecsengés jellemzi.

A kavicsos talajon termelt borok általában eleganciát, erőt és komplexitást ötvöznek. Az agyagos-meszes talajok valamivel testesebb borokat adnak, mint a kavicsos talajok. A borok kitűnő érési potenciállal rendelkeznek. A borokat minden esetben legalább június 1-jéig érlelik.

ÁLTALÁNOS ANALITIKAI JELLEMZŐK

Általános analitikai jellemzők Maximális összes alkoholtartalom (térfogatszázalék) Minimális tényleges alkoholtartalom (térfogatszázalék) Minimális összes savtartalom: Maximális illósavtartalom (milliekvivalens/liter) Maximális összes kén-dioxid-tartalom (milligramm/liter)

5. Borkészítési eljárások

5.1. Különleges borászati eljárások

1. Borászati eljárások

Különleges borászati eljárás

A kivonáson alapuló alkoholtartalom-növelési technikák alkalmazása 15 %-os koncentrációs mértékig engedélyezett.

A borok térfogatszázalékban kifejezett összes alkoholtartalma az alkoholtartalom-növelést követően nem haladja meg a 13,5 %-ot.

A fenti rendelkezéseken kívül a boroknak az alkalmazott borászati eljárások tekintetében meg kell felelniük a közösségi szinten, valamint a mezőgazdaságról és a tengeri halászatról szóló törvénykönyvben meghatározott kötelezettségeknek.

2. Művelési gyakorlat

a) Ültetési sűrűség

A szőlőültetvényeken a minimális ültetési sűrűség hektáronként 7 000 tőke.

A sorok közötti távolság legfeljebb 1,50 méter lehet, míg az egy soron belül található szőlőtőkék közötti távolságnak legalább 0,80 méternek kell lennie.

b) A metszésre vonatkozó szabályok

A metszést legkésőbb az első levelek kifejlődésének szakaszában (a Lorenz-féle felosztás szerinti 9. szakaszban) kell elvégezni a következő technikák alkalmazásával:

— rövidcsapra vagy termőágra metszés, az egyes tőkéken 2 db, legfeljebb 5 rügyes termőág meghagyásával a Cabernet Sauvignon N, a Cot N (Malbec), a Merlot N és a Petit Verdot N szőlőfajták esetében, illetve legfeljebb 7 rügy meghagyásával a Cabernet Franc N és a Carmenère N szőlőfajták esetében. Az ugarcsapokat két rügyre metszik;

— rövidcsapos metszés kétkarú kordon alkalmazásával vagy négyvesszős legyezőművelés.

Egy tőkén minden esetben legfeljebb 12 rügy lehet.

c) Öntözés

A szőlőnövény vegetációs időszakában az öntözés a mezőgazdaságról és a tengeri halászatról szóló törvénykönyv rendelkezései szerint engedélyezhető.

5.2. Maximális hozamok

hektáronként 63 hektoliter

6. Körülhatárolt földrajzi terület

A szőlő szüretelése, a borok erjesztése, készítése és érlelése Gironde megye Moulis nevű településének területén, valamint a következő települések esetében az 1. mellékletben felsorolt parcellákon történik (a 2020. március 25-i hivatalos földrajzi kódex alapján): Castelnau-de-Médoc, Lamarque és Listrac-Médoc.

7. Fontosabb borszőlőfajták

Cabernet franc N

Cabernet-Sauvignon N

Carmenère N

Cot N – Malbec

Merlot N

Petit Verdot N

8. A kapcsolat(ok) leírása

8.1. A kapcsolathoz hozzájáruló természeti tényezők leírása

A „Moulis” eredetmegjelölés területe, amely a Médoc-félsziget középső részén, Margaux és Saint-Julien között félúton terül el, a Gironde torkolatöblére merőlegesen fekvő, 12 kilométer hosszú, keskeny sávot alkot. A Médoc „községi eredetmegjelölései” közül ezen eredetmegjelölés területe fekszik a legnyugatabbra, és nincs a torkolatöböllel érintkező oldala.

Uralkodó atlanti-óceáni éghajlata ellenére ezt a térséget az évszakok közötti viszonylag mérsékelt ingadozás és mérsékelt csapadékmennyiség jellemzi. Ezek a kedvező éghajlati tényezők az Atlanti-óceán és a Gironde víztömegeiből adódó hőszabályozó hatásnak köszönhetők. A csapadékmennyiség az év folyamán egyenletesen eloszlik. A nyár végén nyugatról érkező turbulens óceáni hatások azonban évről évre változnak: az esős őszi ciklonok, vagy épp ellenkezőleg, a meleg és nagyon napos őszutók jelentős mértékben kihatnak az évjáratokra.

Moulis-en-Médoc település területét enyhén lankás domboldalak alkotják, amelyek egy kb. tizenkét kilométeres sávban kelet–nyugati irányban húzódnak. A települést északról Listrac-Médoc település határolja, délen pedig az Ayguebelle és a Tiquetorte patak által vájt mélyedés választja el Avensantól.

A tenger harmadidőszaki változásainak hatására egy sor agyagos-meszes réteg alakult ki, amelyek masszív tömböket alkotnak. A negyedidőszakban, a jégkorszakok és a mérsékeltebb köztes időszakok váltakozásai során a folyók morénát, kavicsot, homokot és iszapot szállítottak magukkal. Miután az erózió hatására ellentétes irányban változott a domborzat, a szétterített anyagok maradványaiból tanúhegyek, drazsé nagyságú szemeket vagy nagy köveket tartalmazó kavicsból vagy glaciális kavicsból álló halmok lettek, amelyek egymást követő teraszokba rétegződnek.

Ezért a település északkeleti részén található Günz-kori kavicshátakat homokos-kavicsos talajok kötik össze, amelyek agyagos-mészköves talapzaton nyugszanak. Ezeket a dombhátakat nyugaton agyagos-márgás talajok határolják, amelyek a település déli részéig nyúlnak el. A település déli részén túlnyomórészt agyagos-meszes talajok találhatók. Bouqueyran falu nyugati részén helyenként megjelennek a felső teraszból származó kavicsok. Ezen a területen túl a földterületek egyre egyenletesebbé válnak, és jellemzően kolluviális homok, majd pedig futóhomok (sables des Landes) található rajtuk. A település egész területét keskeny és kissé szűk, nedves völgyek szabdalják, amelyekben homokos kollúviumok halmozódtak fel. Az itt található változatos talajok miatt a szakemberek azt állították, hogy a „Moulis”„nagyszerűen magába sűríti az egész Médoc borvidéket”.

Moulis-en-Médoc szőlőtermő területei tehát igen kis mértékben szabdaltak, tengerszint feletti magasságuk 20–30 méter közötti, és az 5. sz. megyei főút körül helyezkednek el, amely keletről nyugati irányban köti össze a település központját a különböző birtokokkal, ahol a szőlőtermesztő gazdaságok fő központjai létesültek. A nedves völgyekben megmaradt a fenyér vagy az erdő. Nyugatra, a Bouqueyran birtokon túl terül el a fonréaud-i erdős fenyér, amelyet nem használnak szőlőtermesztésre, és amely átmenetet képez a gironde-i erdős fenyérrel.

A „Moulis” ellenőrzött eredetmegjelölés előállításának földrajzi területe Moulis-en-Médoc település területét, valamint Castelnau-de-Médoc, Lamarque és Listrac-Médoc települések területének egy részét foglalja magában.

Már az ókortól igazoltan jelen van a szőlő ezen a területen, amelyet nagybirtokokon (latifundium) folytatott vegyes növénytermesztés jellemzett. Három gall-római létesítményt ismertek el itt. Ekkoriban telepítették a híres Vitis Biturica szőlőfajtát, a Cabernet-fajták ősét.

A középkorban Médoc vidéke volt Bordeaux magtára. Ezt bizonyítja, hogy a gabona őrlésére szolgáló számos malom található itt. Moulis neve a francia moulin (malom) szóból ered. A szőlővidék a XIII. századtól indult fejlődésnek a feudális földbirtokosok és egy vallási közösség hatására, amelynek létezéséről és jelentőségéről a román stílusú templom tanúskodik. A földművesek akkoriban nem érdeklődtek a silány kőnek tartott, „sovány” kavicsos földek iránt (a Maucaillou-dűlő neve is innen ered), mivel azok nem voltak alkalmasak gabonatermesztésre. Csak később ismerték fel, hogy a szőlő az egyetlen olyan növény, amely ilyen talajokon is kivételes eredményeket tud felmutatni. A szőlőültetvény elhelyezkedése annak hosszú múltjáról tanúskodik: „Szőlőültetvénye alighanem Médoc vidékének egyik legrégebbi szőlőültetvénye” (Bordeaux et ses Vins, C. Féret, M. H. Lemay, 1991). A XIV. és XV. században ugyanis nem a torkolatöböl partjára, hanem a szárazföld belsejében elhelyezkedő területekre telepítették a szőlőt. Az akkori szőlősgazdák inkább el akarták kerülni a folyó és a köd által okozott nyirkosság káros hatásait, ami elősegítette a rothadást és megtizedelte a szőlőültetvényeket.

8.2. A kapcsolathoz hozzájáruló emberi tényezők leírása

A moulis-i borok hírneve a XIX. század második felében, Haut-Médoc nagy vezetőinek, a Második Császárság szabadkereskedelmi politikájának, valamint III. Napóleon és Viktória királynő kiváltságos kapcsolatának köszönhetően kapott igazán szárnyra. A szigetekkel való kereskedelemből meggazdagodott bordeaux-i kereskedők Moulis-ban fektették be pénzüket. A település szőlőültetvényei – 1 500 hektáros területükkel – a XIX. század végén érték el csúcspontjukat, mielőtt elszenvedték volna a filoxéra által okozott károkat. A XX. század elején a Moulis-en-Médoc-i borok forgalomba hozatalának feltételeit a bordeaux-i kereskedelem határozta meg. A „Moulis” elnevezés a szőlőbirtokosok kereskedelmi gyakorlatára vezethető vissza, akik termelésük egy részét közvetlenül magánszemélyeknek adták el. Ebben a forgalmazási körben jelent meg először a „Moulis” kifejezés. A moulis-i szindikátus 1936-os megalakulása, majd az ellenőrzött eredetmegjelölés 1938. május 14-i rendelettel történő elismerése megerősítette a termelők igénybejelentését. Az eredetmegjelölésről szóló rendelet 1939. január 4-én módosult annak érdekében, hogy Arcins, Avensan, Castelnau-de-Médoc, Cussac-Fort-Médoc, Lamarque és Listrac-Médoc települések egyes parcellái a régi szokásoknak megfelelően igényt tarthassanak a „Moulis” eredetmegjelölés használatára. Mivel Avensan és Cussac-Fort-Médoc településekről időközben gyorsan eltűntek a termelési gyakorlatok, e két település kikerült a földrajzi területből. A körülhatárolás frissítésére irányuló, 2020-ban jóváhagyott munka eredményeként Arcins település kikerült a földrajzi területből.

A településnevet tartalmazó eredetmegjelölések közül a „Moulis” a legkisebb. A 634 hektár kiterjedésű jelenlegi szőlőültetvény a médoc-i szőlővidéknek kb. 4 %-át teszi ki. Ezt a szőlőültetvényt mintegy ötven szőlőbirtokos műveli.

8.3. A termék minőségére és jellemzőire vonatkozó információk

A „Moulis” eredetmegjelölés szőlővidékén átlagosan 25 000 hektoliter csendes vörösbort termelnek.

A „Moulis” borok az első évektől kezdve egyszerre finomak és lekerekítettek, mivel gyakran Merlot N szőlőfajtából készülnek, amelyhez elsősorban Cabernet Sauvignon N-t társítanak. A Petit Verdot N és a Cabernet Franc N, illetve a ritkábban használt Cot N és Carmenère N komplexitást kölcsönöznek a boroknak. A jó tanninszerkezetnek köszönhetően hét–tíz év érlelés után érik el teltségüket. Ezeket a borokat többnyire élénk szín, elegáns zamat, összetett és erőteljes aromavilág és hosszú lecsengés jellemzi.

A kavicsos talajon termelt „Moulis” borok általában eleganciát, erőt és komplexitást ötvöznek. Az agyagos-meszes talajok valamivel testesebb borokat adnak, mint a kavicsos talajok. Azt tartják róluk, hogy a „szellem és a vitalitás” kitűnő érési potenciállal párosul bennük. A borokat minden esetben legalább hat hónapig érlelik.

8.4. Ok-okozati összefüggések

A parcellákra osztott termelési területen nem fordulnak elő hidromorf talajok, mély agyagos talajok, amelyek a felszíni rétegek átmeneti elvizesedését okozzák, valamint a nem lejtős, humuszos fekete homokos talajok, amelyek gyakran a helyiek által „alios”-nak nevezett, megkeményedett vasas konkréciórétegen nyugszanak. Szintén nem tartoznak a parcellákra osztott termelési területhez a homorú parcellavégek és a patakok mentén fekvő területek, ahol tavasszal felgyűlhet a hideg levegő, ami fagyveszélyt okoz és késlelteti az érést. Végül nem sorolják a területhez a nem szőlőtermő területeket, pl. az öreg szálerdőket, vagy azokat, amelyek elvesztették szőlőtermő jellegüket, például az urbanizált területek és a (működő vagy feltöltött) kőbányák.

A termelési területhez sorolt parcellák közül az északkeleti kavicshátak különösen alkalmasak a Cabernet-Sauvignon N termesztésére. A település középső részén lévő agyagos-meszes talajok nagyon kedvezőek a Merlot N-hez, nyugaton pedig a felső terasz kavicsos talajai rendelkeznek a két fő szőlőfajta fejlődéséhez szükséges tulajdonságokkal.

Ez a változatosság szelektív szőlőművelést tesz szükségessé. Az ültetési sűrűségnek hektáronként legalább 7 000 tőkének kell lennie. A hozamokat visszafogják, és hektáronként legfeljebb 57 hektoliterre korlátozzák. Ezenkívül a választott művelésmódtól függően a metszéskor egy tőkén meghagyott rügyek száma legfeljebb 12 rügy lehet, és a parcellánkénti átlagos maximális terhelés hektáronként 9 500 kilogrammban rögzített, ami tőkénként legfeljebb 14 fürtöt jelent.

9. További alapvető feltételek (csomagolás, címkézés, egyéb követelmények)

A földrajzi terület közvetlen szomszédságában lévő terület (1)

Jogi keret:

Nemzeti jogszabályok

A további feltétel típusa:

A körülhatárolt földrajzi területen folyó termelés tekintetében biztosított eltérés

A feltétel leírása:

A borok készítése tekintetében biztosított eltérés kapcsán meghatározott, a földrajzi terület közvetlen szomszédságában lévő terület Gironde megye következő településeinek területét foglalja magában (a 2020. március 25-i hivatalos földrajzi kódex alapján):

Arcins, Arsac, Avensan, Blanquefort, Castelnau-de-Médoc, Cissac-Médoc, Cussac-Fort-Médoc, Labarde, Lamarque, Ludon-Médoc, Macau, Margaux-Cantenac, Listrac-Médoc, Parempuyre, Pauillac, Le Pian-Médoc, Saint-Estèphe, Saint-Julien-Beychevelle, Saint-Laurent-Médoc, Saint-Sauveur, Saint-Seurin-de-Cadourne, Soussans, Le Taillan-Médoc és Vertheuil.

A földrajzi terület közvetlen szomszédságában lévő terület (2)

Jogi keret:

Nemzeti jogszabályok

A további feltétel típusa:

A körülhatárolt földrajzi területen folyó termelés tekintetében biztosított eltérés

A feltétel leírása:

A borok készítése és érlelése tekintetében biztosított eltérés kapcsán meghatározott, a földrajzi terület közvetlen szomszédságában lévő terület Gironde megye következő településeinek területét foglalja magában (a 2020. március 25-i hivatalos földrajzi kódex alapján):

Abzac, Aillas, Ambarès-et-Lagrave, Ambès, Anglade, Arbanats, Arcins, Arsac, Les Artigues-de-Lussac, Artigues-près-Bordeaux, Arveyres, Asques, Aubiac, Auriolles, Auros, Avensan, Ayguemorte-les-Graves, Bagas, Baigneaux, Barie, Baron, Barsac, Bassanne, Bassens, Baurech, Bayas, Bayon-sur-Gironde, Bazas, Beautiran, Bégadan, Bègles, Béguey, Bellebat, Bellefond, Belvès-de-Castillon, Bernos-Beaulac, Berson, Berthez, Beychac-et-Caillau, Bieujac, Les Billaux, Birac, Blaignac, Blaignan-Prignac, Blanquefort, Blasimon, Blaye, Blésignac, Bommes, Bonnetan, Bonzac, Bordeaux, Bossugan, Bouliac, Bourdelles, Bourg, Le Bouscat, Branne, Brannens, Braud-et-Saint-Louis, La Brède, Brouqueyran, Bruges, Budos, Cabanac-et-Villagrains, Cabara, Cadarsac, Cadaujac, Cadillac, Cadillac-en-Fronsadais, Camarsac, Cambes, Camblanes-et-Meynac, Camiac-et-Saint-Denis, Camiran, Camps-sur-l’Isle, Campugnan, Canéjan, Capian, Caplong, Carbon-Blanc, Cardan, Carignan-de-Bordeaux, Cars, Cartelègue, Casseuil, Castelmoron-d’Albret, Castelnau-de-Médoc, Castelviel, Castets et Castillon, Castillon-la-Bataille, Castres-Gironde, Caudrot, Caumont, Cauvignac, Cavignac, Cazats, Cazaugitat, Cénac, Cenon, Cérons, Cessac, Cestas, Cézac, Chamadelle, Cissac-Médoc, Civrac-de-Blaye, Civrac-sur-Dordogne, Civrac-en-Médoc, Cleyrac, Coimères, Coirac, Comps, Coubeyrac, Couquèques, Courpiac, Cours-de-Monségur, Cours-les-Bains, Coutras, Coutures, Créon, Croignon, Cubnezais, Cubzac-les-Ponts, Cudos, Cursan, Cussac-Fort-Médoc, Daignac, Dardenac, Daubèze, Dieulivol, Donnezac, Donzac, Doulezon, Les Églisottes-et-Chalaures, Escoussans, Espiet, Les Esseintes, Étauliers, Eynesse, Eyrans, Eysines, Faleyras, Fargues, Fargues-Saint-Hilaire, Le Fieu, Flaujagues, Floirac, Floudès, Fontet, Fossés-et-Baleyssac, Fours, Francs, Fronsac, Frontenac, Gabarnac, Gaillan-en-Médoc, Gajac, Galgon, Gans, Gardegan-et-Tourtirac, Gauriac, Gauriaguet, Générac, Génissac, Gensac, Gironde-sur-Dropt, Gornac, Gours, Gradignan, Grayan-et-l’Hôpital, Grézillac, Grignols, Guillac, Guillos, Guîtres, Le Haillan, Haux, Hure, Illats, Isle-Saint-Georges, Izon, Jau-Dignac-et-Loirac, Jugazan, Juillac, La Sauve, Labarde, Labescau, Ladaux, Lados, Lagorce, Lalande-de-Pomerol, Lamarque, Lamothe-Landerron, La Lande-de-Fronsac, Landerrouat, Landerrouet-sur-Ségur, Landiras, Langoiran, Langon, Lansac, Lapouyade, Laroque, Laruscade, Latresne, Lavazan, Léogeats, Léognan, Lesparre-Médoc, Lestiac-sur-Garonne, Les Lèves-et-Thoumeyragues, Libourne, Lignan-de-Bazas, Lignan-de-Bordeaux, Ligueux, Listrac-de-Durèze, Listrac-Médoc, Lormont, Loubens, Loupes, Loupiac, Loupiac-de-la-Réole, Ludon-Médoc, Lugaignac, Lugasson, Lugon-et-l’Ile-du-Carnay, Lussac, Macau, Madirac, Maransin, Marcenais, Margaux-Cantenac, Margueron, Marimbault, Marions, Marsas, Martignas-sur-Jalle, Martillac, Martres, Masseilles, Massugas, Mauriac, Mazères, Mazion, Mérignac, Mérignas, Mesterrieux, Mombrier, Mongauzy, Monprimblanc, Monségur, Montagne, Montagoudin, Montignac, Montussan, Morizès, Mouillac, Mouliets-et-Villemartin, Moulon, Mourens, Naujac-sur-Mer, Naujan-et-Postiac, Néac, Nérigean, Neuffons, Le Nizan, Noaillac, Noaillan, Omet, Ordonnac, Paillet, Parempuyre, Pauillac, Les Peintures, Pellegrue, Périssac, Pessac, Pessac-sur-Dordogne, Petit-Palais-et-Cornemps, Peujard, Le Pian-Médoc, Le Pian-sur-Garonne, Pineuilh, Plassac, Pleine-Selve, Podensac, Pomerol, Pompéjac, Pompignac, Pondaurat, Porchères, Porte-de-Benauge, Portets, Le Pout, Préchac, Preignac, Prignac-et-Marcamps, Pugnac, Puisseguin, Pujols, Pujols-sur-Ciron, Le Puy, Puybarban, Puynormand, Queyrac, Quinsac, Rauzan, Reignac, La Réole, Rimons, Riocaud, Rions, La Rivière, Roaillan, Romagne, Roquebrune, La Roquille, Ruch, Sablons, Sadirac, Saillans, Saint-Aignan, Saint-André-de-Cubzac, Saint-André-du-Bois, Saint-André-et-Appelles, Saint-Androny, Saint-Antoine-du-Queyret, Saint-Antoine-sur-l’Isle, Saint-Aubin-de-Blaye, Saint-Aubin-de-Branne, Saint-Aubin-de-Médoc, Saint-Avit-de-Soulège, Saint-Avit-Saint-Nazaire, Saint-Brice, Saint-Caprais-de-Bordeaux, Saint-Christoly-de-Blaye, Saint-Christoly-Médoc, Saint-Christophe-de-Double, Saint-Christophe-des-Bardes, Saint-Cibard, Saint-Ciers-d’Abzac, Saint-Ciers-de-Canesse, Saint-Ciers-sur-Gironde, Saint-Côme, Saint-Denis-de-Pile, Saint-Émilion, Saint-Estèphe, Saint-Étienne-de-Lisse, Saint-Exupéry, Saint-Félix-de-Foncaude, Saint-Ferme, Saint-Genès-de-Blaye, Saint-Genès-de-Castillon, Saint-Genès-de-Fronsac, Saint-Genès-de-Lombaud, Saint-Genis-du-Bois, Saint-Germain-de-Grave, Saint-Germain-de-la-Rivière, Saint-Germain-d’Esteuil, Saint-Germain-du-Puch, Saint-Gervais, Saint-Girons-d’Aiguevives, Saint-Hilaire-de-la-Noaille, Saint-Hilaire-du-Bois, Saint-Hippolyte, Saint-Jean-de-Blaignac, Saint-Jean-d’Illac, Saint-Julien-Beychevelle, Saint-Laurent-d’Arce, Saint-Laurent-des-Combes, Saint-Laurent-du-Bois, Saint-Laurent-du-Plan, Saint-Laurent-Médoc, Saint-Léon, Saint-Loubert, Saint-Loubès, Saint-Louis-de-Montferrand, Saint-Macaire, Saint-Magne-de-Castillon, Saint-Maixant, Saint-Mariens, Saint-Martial, Saint-Martin-de-Laye, Saint-Martin-de-Lerm, Saint-Martin-de-Sescas, Saint-Martin-du-Bois, Saint-Martin-du-Puy, Saint-Martin-Lacaussade, Saint-Médard-de-Guizières, Saint-Médard-d’Eyrans, Saint-Médard-en-Jalles, Saint-Michel-de-Fronsac, Saint-Michel-de-Lapujade, Saint-Michel-de-Rieufret, Saint-Morillon, Saint-Palais, Saint-Pardon-de-Conques, Saint-Paul, Saint-Pey-d’Armens, Saint-Pey-de-Castets, Saint-Philippe-d’Aiguille, Saint-Philippe-du-Seignal, Saint-Pierre-d’Aurillac, Saint-Pierre-de-Bat, Saint-Pierre-de-Mons, Saint-Quentin-de-Baron, Saint-Quentin-de-Caplong, Saint-Romain-la-Virvée, Saint-Sauveur, Saint-Sauveur-de-Puynormand, Saint-Savin, Saint-Selve, Saint-Seurin-de-Bourg, Saint-Seurin-de-Cadourne, Saint-Seurin-de-Cursac, Saint-Seurin-sur-l’Isle, Saint-Sève, Saint-Sulpice-de-Faleyrens, Saint-Sulpice-de-Guilleragues, Saint-Sulpice-de-Pommiers, Saint-Sulpice-et-Cameyrac, Sainte-Terre, Saint-Trojan, Saint-Vincent-de-Paul, Saint-Vincent-de-Pertignas, Saint-Vivien-de-Blaye, Saint-Vivien-de-Médoc, Saint-Vivien-de-Monségur, Saint-Yzan-de-Soudiac, Saint-Yzans-de-Médoc, Sainte-Colombe, Sainte-Croix-du-Mont, Sainte-Eulalie, Sainte-Florence, Sainte-Foy-la-Grande, Sainte-Foy-la-Longue, Sainte-Gemme, Sainte-Hélène, Sainte-Radegonde, Salaunes, Salleboeuf, Les Salles-de-Castillon, Samonac, Saucats, Saugon, Sauternes, Sauveterre-de-Guyenne, Sauviac, Savignac, Savignac-de-l’Isle, Semens, Sendets, Sigalens, Sillas, Soulac-sur-Mer, Soulignac, Soussac, Soussans, Tabanac, Le Taillan-Médoc, Taillecavat, Talais, Talence, Targon, Tarnès, Tauriac, Tayac, Teuillac, Tizac-de-Curton, Tizac-de-Lapouyade, Toulenne, Le Tourne, Tresses, Uzeste, Val-de-Livenne, Val de Virvée, Valeyrac, Vayres, Vendays-Montalivet, Vensac, Vérac, Verdelais, Le Verdon-sur-Mer, Vertheuil, Vignonet, Villandraut, Villegouge, Villenave-de-Rions, Villenave-d’Ornon, Villeneuve, Virelade, Virsac és Yvrac.

Címkézés

Jogi keret:

Nemzeti jogszabályok

A további feltétel típusa:

A címkézésre vonatkozó kiegészítő rendelkezések

A feltétel leírása:

A címkén „Bordeaux – Médoc”, „Vin de Bordeaux – Médoc” vagy „Grand Vin de Bordeaux – Médoc” jelöléssel feltüntethető a nagyobb földrajzi egység. Az e megnevezés feltüntetésére használt karakterek mérete sem magasságban, sem szélességben nem haladhatja meg az ellenőrzött eredetmegjelölés nevét feltüntető karakterek méretének kétharmadát.

A termékleíráshoz vezető link

https://info.agriculture.gouv.fr/gedei/site/bo-agri/document_administratif-265561ce-edde-4d79-90d2-45fd71b430a1

(1) HL L 9., 2019.1.11., 2. o.